Vážení rodičia,

zdvorilo Vás žiadame o úhradu finančného príspevku pre Občianske združenie: Rodičovské združenie pri Materskej škole Linzbothova 18.

Rodičovské združenie sa snaží podporovať výchovno-vzdelávací proces v škôlke, pomáha skrášľovať školský dvor a taktiež sa podieľa na rozvoji aktivít zameraných na osobnostný a vzdelanostný rast Vašich detí.

V minulom školskom roku sme prispeli napríklad na:

* výtvarné pomôcky, hračky, zariadenia do tried, haly a telocvične
* na projekt Radostné preliezky, ktoré sú umiestnené na šk.dvore
* na projekt Bezpečné pieskoviská, všetky pieskoviská na šk.dvore prešli kompletnou výmenou
* na údržbu a servis závlahového systému na šk.dvore
* na všetky divadelné a bábkové predstavenie, koncerty, či návštevu do sadu jabĺk alebo na zber jahôd (hradíme prepravu)
* na odmeny pre žiakov za rôzne súťaže: Mám básničku na jazýčku, Vyrezávanie tekvíc alebo Pamiatke pre predškolákov
* na Mikulášske balíčky a program na Mikuláša - jazda vianočným vláčikom Prešporáčikom po Biskupiciach
* na program na MDD - balíčky pre detičky, cukrová vata a vystúpenie kúzelníka Talostana
* na koncoročný výlet (ZOO + jazda autíčkom po ZOO), koncoročné vystúpenie šaša Maroša
* na rôzne interiérové a exteriérové aktivity: občerstvenie na jesenné, jarné brigády v MŠ, Deň otvorených dverí v MŠ, ochutnávky nátierok, vyrezávanie tekvíc
* na hygienu v MŠ – tepovanie kobercov, dezinfekcia priestorov v MŠ
* na financovanie výzdoby Materskej školy

Vzhľadom na aktuálnu situáciu bol schválený príspevok vo výške **40,-€ na dieťa / 1 polrok** (na celý školský rok – 80€). Veríme, že prispejete aj v tomto školskom roku. Samozrejme, je možné prispieť aj vyššou sumou. Aj v tomto roku by sme detičkám radi dopriali bohatý program a príjemný čas v ich materskej škole.

Príspevky prosím posielajte na účet združenia:

Rodičovské združenie pri Materskej škole Linzbothova 18
**IBAN: SK3702000000001352011859**
**Suma: 40 €**
Do poznámky prosím napíšte ***meno, priezvisko a triedu dieťaťa***, za ktoré peniaze posielate, ak posielate za dve deti, napíšte do poznámky meno, priezvisko a triedu oboch detí

Napríklad:
Zuzana Hrašková, 3 trieda

Zuzana Hrašková, 3 trieda, Marek Hraško 5 trieda

Ďakujeme Vám za spoluprácu a ochotu prispieť.

predsedkyňa Jana Turčíková a Rada rodičov pri RZ pri MŠ Linzbothova 18